(দিনাজপুর২৪.কম) কোপা আমেরিকার গ্রুপ পর্বের ম্যাচে আজ শনিবার কনকাকাফ অঞ্চলের আমন্ত্রিত দল জ্যামাইকা। আর এ দিন জাতীয় দলের হয়ে ক্যারিয়ারের শততম ম্যাচ খেলতে মাঠে নামবে বিশ্ব ফুটবলের নন্দিত সুপার স্টার লিওনেল মেসি। জাতীয় দলের হয়ে ম্যাচের সেঞ্চুরি পূরণ করতে চললেও এখন পর্যন্ত কোন শিরোপা ঘরে আনতে পারেননি মেসি। বরং একাধিকবার চোখের জলে ভাসিয়েছেন দেশবাসীকে। ভেসেছেন নিজেও। বৃহস্পতিবার আর্জেন্টিনার দৈনিক লা নেসিয়নে দেয়া সাক্ষাৎকারে বার্সেলোনা তারকা বলেছেন, নতুন এই মাইল ফলক স্পর্শ করতে পেরে আমি খুশি। আশা করছি আরো একটি জয় দিয়ে সেঞ্চুরিটি উদযাপন করতে পারব। যার ফলে শিরোপা জয়ের পথটি আরো সুগম হবে।